Donker Witsies brand 'n bus en plunder winkels in Braamfontein – praag.co.za
Die Universiteit van die Witwatersrand, alma mater van Joe Slovo, Harold Wolpe, Barbara Hogan, Nelson Mandela en ander marxistiese revolusionêre het gister verdere geweldpleging ervaar toe 'n bus in Jorissenstraat, Braamfontein, deur swart studente aan die brand gesteek en winkels geplunder is.
Die webblad intelligencebureau.co.za het die volgende YouTube-video van 19 sekondes vrygestel waarin gesien kan word hoe die studente 'n winkel in Braamfontein plunder.
Terwyl die Universiteit van Pretoria steeds gesluit bly na chaotiese "debatte" tussen personeel en studente gister (Maandag 10 Oktober), het Wits Sondag die ongewone stap geneem om gister weer sy deure te open. Die gevolg was grootskaalse geweldpleging, terwyl die polisie hul hande vol gehad het om betogende studente te hanteer.
Vanoggend heers 'n gespanne atmosfeer by Wits, met die polisie wat sterk op die kampus verteenwoordig is. In die dae van NP-regering sou die universiteitsbestuur nooit die hulp van die polisie ingeroep het nie, maar soos 'n dosent in joernalistiek, Nicky Falkoff, vanoggend twiet:
Morning students, and welcome to the campus of the future, now run wholly by SAPS for your safety! #Wits #JudgeDredd pic.twitter.com/MrXZCw3rOT
— Nicky Flake Off (@BarbraStrident) October 11, 2016
Swart studente het aanvanklik gepoog om 'n bus om te gooi, maar toe hulle dit nie regkry nie, die voertuig sommer aan die brand gesteek.
'n Witsstudent hou sy arms triomfantelik in die lug terwyl die bus agter hom brand.
Die universiteitsbestuur het gister as 'n "moeilike dag" beskryf, maar is vasbeslote om met klasse voort te gaan. Blykbaar is net die helfte van lesings gister aangebied, terwyl die res nie kon voortgaan nie of gekanselleer is.
In 'n verklaring het die uitvoerende bestuur van die universiteit gister gesê:
Dankie dat u vandag, 'n baie moeilike dag vir die universiteit, saam met ons uitgehou het. Dankie aan diegene wat gewerk het, wat lesings bygewoon en ons vandeesweek ondersteun het. Ons was vandag gedeeltelik suksesvol en die akademiese program sal môre heropen.
Die oud-Springbokrugbyspeler Kobus Wiese het op Twitter sy afkeer van die gedrag van Witsstudente uitgespreek:
These thugs at Wits ( they call themselves students) who burn busses, throw stones, steal from surrounding shops complain about the cops
— Kobus Wiese (@4KobusWiese) October 11, 2016
Skrywer praagGepubliseer op 11 Oktober 2016 11 Oktober 2016 Kategorieë Nuus, Suider-AfrikaSleutelwoord brand, bus, Kobus Wiese, Nicky Falkhoff, polisie, universiteit van die Witwatersrand, Wits